Eestis on kuritegevusega probleemid ühelt poolt seetõttu, et karistused on sedavõrd leebed, et isegi kui sa kuriteoga vahele jääd, egas siis midagi erilist sinuga ei juhtu. Teiseks probleemiks on JOKK. See tähendab, et isegi kui kainelt kaalutledes mõistetakse, et kurja on tehtud, siis õigust mõistetakse ning karistust määratakse mitte õiglustunde alusel vaid kohus jahvatab peeneks õigusliku  mõistete baasi, normitehnilise seostatuse baasi, vaatab kas on täidetud formaalsused, kas kõik osapooled (kurjategija kaasa arvatud) saavad oma asjadest õieti aru .... ühesõnaga käib pikk teoreetiline jahumine ja kui õiget (100%-st vastavust) seaduse ning toimepandava teo vahel ei leidu või formaalsuses on apsakaid, siis kurjategija pole kurjategija vaid tagakiusatav.